b'\n_START_ARTICLE_\nSeepramureena\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nSeepramureena on valkean ja mustan tai tummanruskean raidallinen, mist\xc3\xa4 se on saanut nimens\xc3\xa4. Se kasvaa noin 50\xc2\xa0cm pitk\xc3\xa4ksi. Sill\xc3\xa4 on py\xc3\xb6re\xc3\xa4hk\xc3\xb6 nokka ja tiivis rivi kovakuorisen ravinnon murskaamiseen sopivia tylppi\xc3\xa4 hampaita. T\xc3\xa4ss\xc3\xa4 se poikkeaa muista mureenoista, joiden hampaat ovat ter\xc3\xa4v\xc3\xa4t piikit.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nSeepramureena on kotoisin Indopasifiselta merialueelta. Se el\xc3\xa4\xc3\xa4 trooppisissa vesiss\xc3\xa4 3-50 metrin syvyydess\xc3\xa4.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nSeepramureenat el\xc3\xa4v\xc3\xa4t hiekka- ja kivipohjalla ja koralliriuttojen ulkoreunoilla. Ne sy\xc3\xb6v\xc3\xa4t p\xc3\xa4\xc3\xa4asiassa Xanthidae-heimon taskurapuja, mutta my\xc3\xb6s muita \xc3\xa4yri\xc3\xa4isi\xc3\xa4, simpukoita ja merisiilej\xc3\xa4._NEWLINE_Seepramureena sopii akvaarioon paremmin kuin muut mureenalajit, sill\xc3\xa4 se j\xc3\xa4\xc3\xa4 pienemm\xc3\xa4ksi kuin useimmat muut, eik\xc3\xa4 se sy\xc3\xb6 toisia kaloja kunhan muut kalat ovat tarpeeksi isoja ja mureenaa ruokitaan s\xc3\xa4\xc3\xa4nn\xc3\xb6llisesti - nuorena kaksi kertaa viikossa, aikuisena kerran viikossa.'